钦定古今图书集成/方舆汇编/职方典/第1306卷 > 广州府公署考 府志
## 钦定古今图书集成/方舆汇编/职方典/第1306卷 > 广州府公署考 府志

本府

广州府治　在高第街

广防厅署　在清水濠

广粮厅署　：在水母湾。

理刑厅　建设在濠畔街，今改为“城守中军衙门。”

经历厅　在高第街

督院公署　，康熙元年，移驻省会，价买民房建，设“卖麻街。”

抚院公署　建设在靖海门内官渡头街。提督公署　今在盐步头街。

布政司公署　建设在卖麻街。

按察司公署　在清水濠。

盐驿道公署　在高第街。

都使司公署　建设在新桥市。

粮储道公署　在清水濠。

督学道公署　建设在水母湾。

布政司经历厅公署　在卖麻街。

照磨厅　在《贤乐巷》。

理问所　在“贤乐巷。”

按察司经历厅　在清水濠。

知事厅　“在清水濠。”

照磨厅　“在清水濠。”

广州城守公署　在小市街。

广州府左卫　建设在濠畔街。

广州府右卫　建设在濠畔街。

广州府前卫　现在“玉子巷。”

广州府后卫　现在“竹栏门。”

“盐市司　” 建设在大新街。

南海县治　，建设在晏公街。前为大门、为仪门，中为大堂，后为二堂。后衙三间，后衙右为西厅、二堂左为东厅、大堂东西二皂亭。大堂西房为内库，仪门外东为迎宾延益堂，又东为土地祠。仪门外西为监房。大堂西直至北为各吏房舍，东亦为各吏房舍。内后衙三间，东厅一间，延益堂、土地祠一间，“俱系县令陈万言” 于康熙七年捐俸创建。

戎粮厅　：在晏公街，县署之东。

捕厅衙　：在县署之后贤乐巷。

儒学公署　在晏公街县署之东。

预备仓　有二：一在府城外，一在黄鼎都宁口村。

贮备粮米仓　：在晏公街县治之东。递年贮备本色。

贮备库　在晏公街县治右。

番禺县治　，顺治三年丙戌冬，两藩恢粤，知县杨交泰择地措赀，移建新城小东门内清水濠街。署县事知县金永耀、知县蒋如松相继捐赀重修，知县彭襄重加修建。堂之东有礼兵工各房廨舍。仪门外建土地祠，衙之西有库房仓舍。戎粮厅　旧在县署内，东北两藩恢粤，移于新城，未建定署，俱本官自行捐赀，租赁房屋以为衙宇，现在详请创建。

捕厅　旧在县署内东南。

《皇清》移于新城，向无定署，皆自行赁住民房。康熙五

年，典史汪璋择地于小东门内水巷，原督标遗下倒塌官房一所，共十三间，复捐赀买置民房三间，凑为门户，用工料银二百四十馀两，创建公署衙宇，左为土地祠，右为书办房。

税课司　在小新街

柔远驿　：原建设在城外，十七铺。

预备仓　在府城东。宋天禧四年，荆湖、广南皆增制“常平仓” ，今沿其法。

恒裕仓　在今县治后，康熙四年建。收纳本县粮米，递年积谷。

石龟仓　在今粮道前，收贮各属解到米谷，原设仓夫四名。

永丰仓　：在水母湾。顺治十八年建，今在素波巷。康熙四年改建。

耳房库　在县堂西

养济院　有二：一在府城内，一在府城东。“惠民药局　” 在府城西，明成化中建。

漏泽园　有三：一在府城大北门外，一在小北门外，一在东门外。

外州县

顺德县治　。明景泰三年开设。天顺三年，知县崔瑀始拓而修之。中为正堂，左为仪仗库，右为架阁库，东西列吏舍。后堂北为知县廨，西为县丞、主簿廨，东为典史廨。仪门外西为监房，东为土地祠。大门外为《申明》、旌善二亭。正德己卯，知县丘道隆重修，知县方攸跻建库楼于旧库东大门上为谯楼。嘉靖中，督学张希举并申明“旌善” 二亭为一，其东改为“兴贤社学。” 隆庆间，知县胡友信重修。

察院　在县南门外西一里。

布政分司　在县治左

按察分司　在县治右

兵备道　在县治南

公馆　在南门外，《碧鉴》

阴阳学　在县治东

医学　在县治东

僧会司　在宝林寺

道会司　在元真观

河泊所　在县治南

白沙巡检司　在县西南白沙村，旧白沙寨，明洪武三年改。

中堂巡检司　在县西麻涌村，旧名“中堂寨” ，明洪武三年改。

预备仓　在城西南隅，名《广有》；在东莞千户所，名“永盈” ；在大鹏千户所，名“大鹏。”

养济院　有二：一在县城东，一在县城南。“惠民药局　” 旧在县右直街，今废。

漏泽园　旧在县城南“山川坛” 侧，今废。

东莞县治　，即旧保安县。唐至德二年易以今名。明因之。正统间，知县王尚㻞重修。景泰二年毁于寇。天顺六年，知县吴尚忠重建。中为正堂，堂左为典史厅，右为库，东西为六房、承发铺长。后堂北为知县廨，迤东为县丞廨，迤西为主簿廨，东南为典史廨。仪门外为土地祠，为监房，大门外为申明、旌善亭。隆庆二年，知县张镗重修。万历二十一年知县李文奎增修。

察院　在县治西，即“军署局” 废址。

布政分司　在县右

按察分司　在县左

海道　在县南头东莞所。

府馆　旧在城隍庙右，今改迁于资福寺右。阴阳学　在上清观右，即嘉靖庙故址。

医学　在“革桂” ，即关王庙故址。

僧会司　在资福寺

缺口镇巡检司　在县西南缺口村。明洪武四年设。

京山巡检司　在县东北。旧在茶园寨。明洪武三年，改巡司。十九年，都指挥花茂奏迁于京山村，遂改今名。

马冈巡检司　在县南容奇堡马冈村。明洪武三年，在本都小湾堡开设。

马宁巡检司　在县南马宁堡，旧马宁寨。明洪武三年，改马宁巡检司，巡检乔《按坦》创建。都宁巡检司　，在县南旧西淋寨。明洪武三年改。

江村巡检司　在县西江村。

紫坭巡检司　在紫坭堡。

预备仓　有三，一在城隍庙左，名“丰盈” ；一在都宁；一在马冈。

社仓　十有一：曰大良，在宝林寺内；曰鹿门，在本村社学后；曰逄简，在中村；曰古粉，在桑麻村灵官庙，曰容奇，在余滂家庙；曰冲鹤，在本村；曰羊额、小湾，俱附大良。明嘉靖间，知县曾仲魁建。养济院　按《县志》：“在金榜山下。明弘治间知县吴廷举建。中为堂，左右列，创孤贫房舍凡二十楹。岁久圮，叶初春重修。”

“漏泽园　” 在金榜山北。

从化县治　。明弘治七年，知县刘弘创建。其制：中为正堂，后为后堂，为知县廨，东为典史厅，右为库堂，东西列以吏舍，前为仪门，东为监房。大门外为“申明” 、“旌善” 二亭，为榜房。岁久倾圮。嘉靖三十年，知县吕天恩重建，后知县段裘复修。万历二十九年，知县葛怀德重修。

察院　在儒学左

按察分司　今废为民居。

流溪巡检司　在石潭村。旧流溪寨，明洪武二年改建。

预备仓　在城隍庙左

养济院　在城北三里

龙门县治　，明弘治九年，于旧龙门巡检开设。其制：中为正堂，堂后为知县廨，左为典史厅，旁为吏舍，为监房，前为仪门，又前为大门，外为申明、旌善二亭。正德中，知县赵华修葺。万历二十五年，知县江化鲤复修。

布政分司　在县东北

“分守岭南道　” ：在布政分司左。

府馆　，在东门内，即旧“仰山寺” 址。

上龙门巡检司　在黄沙坳。

预备仓　在儒学右

际留仓　在县西

养济院　按《县志》，在东郭墟，知县李万宁建，今颓废。

演武场　按《县志》：在东门外。堂三间，前卷蓬一座，东西孔道。左义勇祠，知县李万宁植松千株。今废。

新宁县治　，明弘治十一年创建。其制：中为正堂，北为后堂，为知县廨，东为典史厅，西为库，前序列六房仪门，西为监房，东为土地祠，大门为谯楼，左右为申明、旌善二亭。

布政分司　在县东南

按察分司　在县西南

府馆　在县西

阴阳学　在“布政分司右。”

医学　在县南门街

望高巡检司　在县南，旧褥州巡检司。

城冈峒巡检司　在县西南城冈堡。

海晏场　在海晏村

矬峒场　在矬峒村

预备仓　按《县志》：在第三保仓前街，西向，地长五丈五尺，宽七丈。后改仓于县署西北，旧仓遂旷废。

常盈仓　按《县志》在第七保旧仓街。

养济院　“按《县志》” ，“在南郊河外，土名白水田。” 演武场　按《县志》，在南门外山川坛之前。增城，“县治　，汉时开设，历代因之。元季毁，明洪武二年复建，十四年又毁于寇，十五年知县毕福重建，宣德四年知县蒋谦重修，万历间知县林继衡复修。” 其制：中为正堂，左为赞政厅，北为知县廨，迤东为县丞廨，西为主簿廨，东为典史廨，左为仪仗库，右为架阁库。仪门内东西为狱两厦，东西为吏舍，前为谯楼。大门外左右为“申明” 、“旌善” 二亭。

察院　在城南大街凤凰山下，“菊坡书院” 之左。布政分司　在城南大街凤凰山下，察院左。府馆　在城南大街凤凰山左。

阴阳学　在城西北，旧《三皇庙》故址。

医学　“在三皇庙右。”

僧会司　在府馆右

道会司　在僧会司右

乌石巡检司　在县南甘泉都东洲村，旧乌石寨，明洪武初改建。

茅田巡检司　在县西绥福都。明洪武四年，巡检孙名俊建。

预备仓　在城西北，名“际留。”

养济院　在县北

“香山县治　。宋绍兴二十二年建于七星峰下。元末徙于莲峰。明洪武三年，县丞冲敬仍于旧址创建。成化间，知县朱显、弘治八年，知县黎灿相继修葺。万历间，知县涂文奎重建。二十八年，知县张大猷复修。” 其制：中为正堂，堂后为知县廨，少西为县丞廨，左右为库堂，左为赞政厅，厅东为典史廨，前列以六房，又前为仪门，门外为土地祠，为监房。大门外为“申明” 、“旌善” 二亭。布政分司　在县治东达德街。

按察分司　：在县治东北拱辰街。

府馆　在县治南

阴阳学　在县东

医学　在县西

僧会司　在无量寺

“道会司　” 在武镇街。

香山巡检司　在县北大榄村旧香山寨，明洪武二年，巡检刘显建。

小黄圃巡检司　在县北一百二十里小黄圃村。明弘治九年，知县黎灿建。

预备仓　在县署仪门外，旧黄梁都、三灶、春花园等田收租助赈。后因军饷不敷，将此田发卖。

民间以充军需

养济院　在县后冈，明洪武五年建。

新会县治　。隋开皇十年创建，历代因之。元末毁于兵燹。明洪武二年，知县吴拳重建。天顺元年，知县陶鲁复鼎新之。其制：中为正堂，堂东为幕厅，北为后堂，堂左右为吏舍，后堂北为知县廨，东为县丞廨，西为主簿廨。仪门外西为监房，大门外左右为旌善、申明二亭。隆庆四年，知县林会春重修。万历十七年，知县苏眉山复修察院行署　按《县志》：在县治东。明正统元年建，深二十四丈，广十丈。正堂五间，后堂五间，穿堂三架，东西两廊十四间，仪门五间，大门一间。署后有池。嘉靖二十六年，知县王交于大门外建坊，曰“岭海纪纲。” 万历二十九年重修，至三十五年，知县王命璿重修。

布政分司　在县东

按察分司　在县西

阴阳学　在礼义坊。按《县志》，明洪武十八年训术吕金旺建，久废。

医学　在源清坊。按《县志》，明洪武十八年建，后改迁县治西府馆前。今堂宇废，地址易为民居。僧会司　在隆兴寺。按《县志》，“明洪武十六年僧会观璹建，天顺七年重建。万历二十一年僧性明重建。”

道会司　在隆兴观。按《县志》：“明洪武十六年，道会陈明祖建，永乐元年重建。万历二十二年，僧三乘重建。”

沙村巡检司　在县南长沙村。旧在长珠大神冈，明洪武三年，巡检范得成创建。

潮莲巡检司　在县东潮莲村，旧潮莲寨，明洪武二年改建。

沙冈巡检司　在县西长沙村，旧平康都乐里寨，创于余村。明洪武二十年，都指挥花茂徙于沙冈村，创建。

松柏巡检司　按《县志》：“在平康都松柏山下。明嘉靖二十二年，加置松柏堡巡检，日久颓废。” 万历四十一年，巡检沈问之重修，深一十六丈，广六丈。

药迳巡检司　在县北坡亭村旧药迳寨，明洪武二年改建。

牛肚湾巡检司　在县西何村，旧牛肚湾寨。明洪武二年，改巡检白得创建。

大瓦巡检司　在县中乐都。明洪武四年毁于寇，十年重建。

三水县治　，明嘉靖五年开设，通判刘瓘创建。其规制：中正堂后为知县廨，左为典史厅，右为仪仗库，前左右为吏舍，为监房，大门外为《申明》、旌善二亭。万历二年，知县朱宽重修。十八年，知县俞大有复修。

部院行台　在县城南河旁。

察院　在县学后

三水巡检司　在县治南隔江三水口。

横石巡检司　在横石岭。

胥江巡检司　在县北

西南巡检司　在县东南杨梅堡，旧西南寨，清远县治　。隋开皇十年创于凤凰台后。明洪武元年，知县陈惟善仍旧址重建。十四年毁于寇，知县郑孔实徙建于城隍。庙基在城内西南察院右。宣德六年知县郑性初、正德五年知县张钦相继修葺。其制：“中为正堂，堂左为典史厅，东西两庑列以六房。其库房附于堂之” 夹室。后堂北为知县廨。仪门内西为狱，外东为典史廨，为土地祠，西为礼宾馆。大门外左右为“申明” 、“旌善” 二亭，岁久圮坏。万历二十六年，知县刘幼学捐俸创建廨舍，后堂、川堂、大门，又改创土地祠，规制焕然一新。

察院　在县治左

布政分司　在县治东聚星里。

按察分司　在县治北。明正德元年，兵备吴廷举创建。

兵备道　在县治北西门直街。

府馆　在县治左

僧会司　在龙兴寺

横石矶巡检司　在县东琶江乡，旧横石寨，明洪武二年改建。

琶江巡检司　在县东琶江乡旧琶江寨，明洪武二年改建。

滨江巡检司　在县西北池水乡，旧滨江寨，明洪武二年改建。

回岐巡检司　在县西南回岐寨，明洪武二年改建。

河泊所　在县东，明洪武十四年立，今废。医学　按《县志》：“在县西，明正德六年知县张钦改建于洪圣庙” ，今废。

阴阳学　按《县志》在县西，明正德六年建。预备仓　有二，一在东琶江乡，一在西下廊山川坛前街，今俱废。

广济仓　按《县志》“在县东北，明洪武二十五年知县郑孔实建，万历二十六年知县刘幼学重修。”

养济院　在县西

新安县治　按《县志》，“在城之中” ，位北面南，中为川堂，后为思补堂，又后为县衙，正堂右为架阁库，左为幕厅，厅后为茶亭，为耳库，东为典史衙。堂前东列东司吏、户、礼、承发，西列西司兵、刑、工九房。中为甬道，前为仪门，前为谯楼，又前为照壁。仪门外东为土地祠，祠前为迎宾馆，前为吏舍；又前为旌善亭，为急递铺；西为狱房，为羁所。前为吏舍，又前申明亭、照壁东西各有馀地，给与民起造铺舍，周以墙垣，皆经始于明万历元年，落成于二年。东莞知县董裕卜基，本县吴大训鼎建。万历二十八年，知县叶宗舜重建谯楼。崇祯十五年，周希曜建“卧理轩” 于内署。

皇清县治仍旧，因奉迁界。康熙六年，县并东莞，遂至

荒废，止存大堂一所。康熙八年，展界复县署县路一鳌住旧学衙宇。知县李可成到任，环视四旁圮毁，捐资买料，鸠工修葺头门鼓楼一座，仪门一座，官房三间、六房、两廊。康熙十年八月二十一日，飓风大作，头门鼓楼、官房衙宇又被倒塌。知县李可成复捐资买料，逐一修复。又在衙内馀地创建房舍二十一间。嗣后十五年、二十五年频遭飓风倾圮。知县张明达、安定枚先后捐俸修治。唯头门鼓楼尚未葺复，知县靳文谟捐俸修整完固。

分巡道　在城迤西

总兵署　在分巡道右

城守公署　按《县志》：在永盈街。明万历十年，署参将游击秦经国建为参将府。

皇清顺治七年，风雨颓塌，防守府皆赁民房居住。康

熙八年，游击尹震捐资修复堂寝、厢、庑一如旧制，并建有射圃及亭。嗣是历飓风毁坏，游击蔡昶、林瑞重加修葺，遂成壮观。

官富巡检司　按《县志》：在县东南八十里，旧为官富寨，与福永同改为司。衙宇久坏，莅任者多就赤尾民居。康熙十年，巡检蒋振元捐俸买赤尾村民地，起造衙宇。

福永巡检司　按《县志》：在县西北三十里许福永村之南，书屯门固戍寨。明洪武三年改为巡检司。衙宇二座，迁移拆毁。

皇清康熙十年，巡检薛震修复。

永盈仓　按《县志》，“明正统元年隶东莞，在今县治之后，万历元年改迁于城隍庙之左。崇祯十五年知县周希曜详汰，久废。”

预备仓　按《县志》：“在永盈仓内。” 今与永盈仓同汰，久废。

大鹏仓　按《县志》：“在大鹏所城中，与永盈仓同设。明万历十四年，建仓廒一座，今废。”

东莞场盐课司　按《县志》：旧在县南门外山川坛之前，圮废垂三十馀年。康熙十八年，大使周干重新修造，在城内学衙之西北隅。

归德场盐课司　按《县志》：在县西北三十里臣上村。今倾圮未葺，仅存土地祠。场官赵锡翰捐俸置屋于周家村数间暂住。

阴阳学　、医学　旧俱在县门左，今废。

养济院　在城外西北

花县治　，康熙二十五年，知县王永名建。典史衙　在县左。

阴阳学　在县治东

养济院　在城北

狮岭巡检司　在县治西南横潭街。原隶番禺县，明洪武三年建。

皇清康熙二十五年，割隶《花县》。

水西巡检司　在县东北水西乡。其地半属从化，半属清远，盗贼由之出没。明崇祯间，议立《清从州》，不果。后设《番从清》守备府。今废。

皇清康熙二十五年，因立“花县”，设巡检司以控扼险。

尚未创建

连州治　按《州志》：“在城内近北，明洪武十四年郡守王彦铭建，成化元年郡守朱允修，弘治十年郡守曹镐重修。” 中为忠爱堂，左为幕厅，右为仪仗库，两翼为吏舍，中为戒石亭，前为仪门，又前为大门。仪门之东为土地祠，其西为狱大门。

之南为承流、宣化坊，东西偏为申明、旌善亭，又东为钟鼓楼，堂之后为协恭堂，左右为耳房，东北为库最。北为正衙州守廨，西为西衙州判廨，裁。东南为南衙吏目廨。

皇清顺治十四年，郡守王彦宾重修。康熙十年，郡守

李蕡修复后衙住房三楹，名“致远楼” ；门外修复《申明旌善亭》。

察院行署　按《州志》，在预备仓东，明弘治十一年建，今废。

岭南分守行署　按《州志》，“在州治西，明正统七年，郡守徐逵建，今废。”

按察分司　在州治西南。明弘治十年，曹镐建。阴阳学　、医学　俱在州治南。

僧正司　在光孝寺

星子巡检司　在州四长乡。

朱冈巡检司　在州论富乡。

西岸巡检司　旧在州仁内乡，今迁清莲，去阳山县东十三里。

宜善巡检司　明万历十二年，议裁连州丰泰仓使，设宜善巡检司，在古县。

养济院　在州城东南

阳山县治　按《县志》本自唐建，即韩昌黎之旧治也。元末迁连州四角塘，明洪武十四年潘浚迁复故址，嗣是何以信、王珉等先后增修之。

皇清顺治九年九月，西寇陷城，官署民居尽为灰烬。

郭升履任，庀材鸠工，重为修复。中为琴堂，堂左为仪从库，三间。中奉龙亭，东西二间，贮图书册籍。顺治十四年，熊兆师重建。右为幕厅，两翼为吏舍，东西各六间：中为戒石亭，前为仪门。仪门之外，左为迎宾馆，右为监房；又前为头门，上为鼓楼。头门之外，左为申明亭，右为旌善亭。堂之后，左为耳房库，右为火药库，中为串堂，又后为景韩堂，三间，又后为环翠楼，三间即县令正衙。有厨房在楼外西侧。最后为两松亭，三间，中为小堂，北向，祀韩公像。楼之左为佩兰斋，四间。旧为正衙，郭升改为书斋。右为西厅，即典史衙舍。分司行署　。按《县志》，“在北门街之右，明正统六年王珉建，成化八年陈应龙修。”

皇清顺治九年，西寇焚毁，仅存荒址。十四年，知县熊

兆师捐资与绅士、里老重为修复。中为正堂，左右为班房，前为仪门，又前为大门。门外有鼓亭，有屏堂；堂后为串堂，为内衙三间，吏书厨役各有小房，其外周以砖墙。司前西南为中军厅，草房二重，各三间。

预备仓　按《县志》，在县衙之东。“旧志” ：正仓四间，东西各五间。

社仓　按“县志” 旧未有，顺治十四年建。

阴阳学　按《县志》，“旧在县治宣化坊之左，明永乐七年训术雷济建。”

医学　按《县志》：“旧在县治宣化坊之右，明永乐十二年，建二学于天顺六年寇焚，止存二印贮库。西寇之后，并印亦无存。”

乡约所　按《县志》，“在玉虚宫，明万历二十年立，今废。”

养济院　按《县志》，“陈子芳始建院钓台。赵文祯迁县治北，近山之麓，有房五间，西寇之后，尽为灰烬。熊兆师履任，见其地荒僻，乃于东关外元帝宫之右，买田一所，建茅房三间。”

连山县治　。明洪武元年，县丞程清创建。二年改隶韶州。四年省县入阳山。十四年复设，隶连州。主簿栾本重建。三十五年，典史王大年重修。天顺六年，都御史叶盛等因山猺出没，奏迁县治于鸡笼关内，乃筑城池，疆理县治。当时缘西贼初平，制度𥳑略，乃覆以茅。弘治十一年，知县林高童易以瓦，中为正堂，北为后堂，东西为六房。后堂北为知县廨，堂东为典史厅，正堂南为外门、重门。其监房在正堂西南。嘉靖四十一年，知县周希文重建。隆庆六年知县张廷熙重修。万历二十九年知县林裕阳复修。按《县志》：有川堂，有后衙，有山亭，刘允元退读处也。今废为射圃。

城守　按《县志》在县之东，旧有守城兵一百五十名，设立营房，俱在城外。自

皇清以来，俱在城内民房，设为“城守衙门。”

公馆　在县南

宜善巡检司　在古县

阴阳学　在县南，今废。

医学　在县治西，今废。

预备仓　在城南废

养济院　“在县城西” ，废。